সরোজমিনে গিয়ে দেখা যায়, জেলার শ্যামসুন্দর জিউর আখড়া ও শ্রী শ্রী আনন্দময়ী কালি বাড়ীর মন্দিরে গিয়ে দেখা যায়, সেখানে চলছে শেষ মুহূর্তের প্রতিমা তৈরি, রঙ-তুলি ও সাজ-সজ্জার প্রস্তুতি। শিল্পী ও কারিগরদের নিপুণ হাতের তৈরি প্রতিমায় চলছে রঙসহ অলংকার পরানোর কাজ। দেবী দুর্গাকে বরণ করতে সব জায়গায় চলছে সাজ সাজ রব। এ ছাড়া কাঠ, বাঁশ, ককশিট, কাপড় ও রঙ ব্যবহার করে কারুকার্য খচিত মন্ডপ সাজিয়ে তোলার কাজ করা হচ্ছে। এবার লক্ষ্মীপুরে প্রতিমা কারিগরদের শৈল্পিক কাজে আধুনিকতা ও নতুনত্বের ছোঁয়া লাগায় দর্শকদের মন কাড়বে। আকর্ষণীয় প্রতিমা ও পূজা মন্ডপগুলো দেখতে পূর্বের চেয়ে কয়েকগুন বেশী ভীড় জমবে দর্শকদের এমনটি ধারণা সংশ্লিষ্টদের।